Aðalfundur SSV haldinn í Borgarnesi um aðra helgi Stórir málaflokkar verða til umfjöllunar á aðalfundi Samtaka sveitarfélaga á Vesturlandi sem haldinn verður á Hótel Borgarnesi um aðra helgi , dagana 30. september og 1. október . Stærstu málin sem fluttar verða framsögur um á fundinum varða verkefnaflutning málefna fatlaðra til sveitarfélaga , umhverfisvöktun fyrirtækja á Vesturlandi , eflingu sveitarstjórnarstigsins , almenningssamgöngur og sóknaráætlun . Tveir ráðherrar eru í hópi gesta og fjalla þeir þar um sína málaflokka þegar þeir ávarpa þingið ; Jón Bjarnason sjávarútvegs - og landbúnaðarráðherra og Guðbjartur Hannesson velferðarráðherra . Karl Björnsson framkvæmdastjóri Sambands íslenskra sveitarfélaga verður fulltrúi sambandsins á aðalfundinum . Sorpurðun Vesturlands býður aðalfundarfulltrúum í heimsókn í Fíflholt að loknum störfum fyrri fundardaginn . Aðalfundinum lýkur síðan upp úr hádegi á laugardag með afgreiðslu ályktana um hin ýmsum málefni sem á sveitarstjórnum Vesturlands brenna um þessar mundir .